# Családfa

### A Wikipédiából, a szabad lexikonból.

Egy korabeli családfa
Egy mai családfa

A családfán ábrázoljuk az ősök illetve utódok közötti kapcsolatokat, azaz a családfa a származástan (genealógia) tudományának eredményeit bemutató egyik fontos eszköz. Két fő formáját különböztethetjük meg:

- Egy ember őseit bemutató családfa: úgy néz ki, mint egy fa koronája, a sok ősből az idő előrehaladtával – az ábrán lefele – egyre kevesebb, végül egy utód lesz.
- Egy ember (vagy pár) leszármazottait bemutató családfa: az előző ellentéte, a formája olyan, mint egy fa gyökérzetéé, lefelé haladva ágazik egyre több felé.

Természetesen ez a két változat kombinálható, lehet olyan családfát is készíteni, amely több generáción keresztül a család minden tagját feltünteti; ez általában nehezen ábrázolható, három-négy generáció után már teljesen áttekinthetetlenné válhat egy ilyen ábra.

A régebben készült családfákat általában komoly művészi színvonalon készítették el, ma inkább a családfa információtartalmát tartjuk szem előtt.

## [szerkesztés] Jelölések

A családfa felrajzolása során sok különböző jelölést használhatunk, amelyek segítségével külön feliratok nélkül rögzíthetünk számos részletet. Ilyenek például:

- * : születés
- + vagy † : halál
- oo : esküvő (két gyűrű)

További részletek a Családfa jelölései címszó alatt.

## [szerkesztés] Hogyan készítsünk családfát?

A legfontosabb, amit egy kezdő családfakutatónak lehet ajánlani: otthon kezdjen kutatni! A család egyes (idősebb) tagjainak emlékezetében sok olyan információ szokott lenni, amit csak ők tudnak. Szörnyű a gondolat, de addig kell a nagyszülőkkel beszélni a múltról, amíg lehet... A nagyszülőkkel történő komoly beszélgetésekből általában össze lehet állítani egy öt generációra kiterjedő családfát.

Természetesen ennél sokkal több forrást lehet felhasználni a családfa készítése során:

- rokonok (konkrét adatok, helyszínek, anekdoták),
- régi iratok,
- internet (adatbázisok, de akár a Google is segíthet),
- anyakönyvek (egyházi, állami),
- összeírások,
- temetők,
- családtörténeti könyvek, folyóiratok (elsősorban nemes felmenők esetén),
- stb.

A családfakutatás ajánlott lépéseiről a Családfa készítése címszó alatt találhatók részletek.

## [szerkesztés] Családfák a Wikin

- Muslay család

A lap eredeti címe "http://hu.wikipedia.org../../../c/s/a/Csal%C3%A1dfa.html"

Kategória: Genealógia

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- Ελληνικά
- Español
- Esperanto
- Italiano
- Nederlands
- Polski
- Português
- Русский
- Suomi
- Slovenščina
- Svenska
- Tiếng Việt
- 中文
- 粵語